મેં કહેલું એમ, સંજુ એ સંજય દત્ત માટે ‘સર્ફ’ વૉશિંગ પાઉડરની ઍડ જેવી છે. દાગ અચ્છે હૈ. યાને કે સંજુમાં લાખ એબ હશે, પણ એ બિચારો ખરાબ ચોઈસીસ, સંજોગો, બૅડ કંપની ને એહસાન ફરામોશ મીડિયાનો ભોગ બન્યો છે. પાપી મીડિયાએ જ સંજુને આતંકવાદી તરીકે ચીતરી માર્યો છે, એવું (લિટરલી) ગાઈ-વગાડીને ‘સંજુ’ ફિલ્મે કહ્યું. આખું ગીત પણ મીડિયાને ડેડિકેટ કર્યું. એટલે ભલભલા લોકો ઊકળી ઊઠ્યા, ‘હાઉ ડૅર યુ?’ ઉલ્ટા ચોર કોતવાલ કો ડાંટે? આ બ્રહ્માંડની તમામ બાબતો વિશે પોતાનો અભિપ્રાય ધરાવતા લોકો એક પછી એક પોઈન્ટ્સ ઉઠાવવા લાગ્યા. એમના સવાલો અને રિલેટેડ ડિસ્કશન ખરેખર ઈન્ટરેસ્ટિંગ થાય તેવાં છે.